CELEX: 52020DP0187
Language: lt
Date: 1594252800000
Title: Europos Parlamento sprendimas neprieštarauti 2020 m. birželio 19 d. Komisijos deleguotajam reglamentui, kuriuo iš dalies keičiamas Deleguotasis reglamentas (ES) Nr. 877/2013, kuriuo papildomas Europos Parlamento ir Tarybos reglamentas (ES) Nr. 473/2013 dėl euro zonos valstybių narių biudžeto planų projektų stebėsenos bei vertinimo ir perviršinio deficito padėties ištaisymo užtikrinimo bendrųjų nuostatų (C(2020)04140 – 2020/2695(DEA))

2021 9 15   
            
            
               LT
            
            
               Europos Sąjungos oficialusis leidinys
            
            
               C 371/126
            
         
      P9_TA(2020)0187
      Neprieštaravimas deleguotajam aktui: valstybių narių biudžeto planų projektų stebėsenos bei vertinimo ir perviršinio deficito padėties ištaisymo užtikrinimo bendrosios nuostatos
      Europos Parlamento sprendimas neprieštarauti 2020 m. birželio 19 d. Komisijos deleguotajam reglamentui, kuriuo iš dalies keičiamas Deleguotasis reglamentas (ES) Nr. 877/2013, kuriuo papildomas Europos Parlamento ir Tarybos reglamentas (ES) Nr. 473/2013 dėl euro zonos valstybių narių biudžeto planų projektų stebėsenos bei vertinimo ir perviršinio deficito padėties ištaisymo užtikrinimo bendrųjų nuostatų (C(2020)04140 – 2020/2695(DEA))
      (2021/C 371/23)
      Europos Parlamentas,
      
                  —
               
               
                  atsižvelgdamas į Komisijos deleguotąjį reglamentą (C(2020)04140),
               
            
                  —
               
               
                  atsižvelgdamas į Komisijos 2020 m. birželio 22 d. laišką, kuriame ji prašo Parlamento pareikšti, kad jis neprieštarauja minėtam deleguotajam reglamentui,
               
            
                  —
               
               
                  atsižvelgdamas į Ekonomikos ir pinigų politikos komiteto 2020 m. liepos 3 d. laišką Komitetų pirmininkų sueigos pirmininkui,
               
            
                  —
               
               
                  atsižvelgdamas į Sutarties dėl Europos Sąjungos veikimo 290 straipsnį,
               
            
                  —
               
               
                  atsižvelgdama į 2013 m. gegužės 21 d. Europos Parlamento ir Tarybos reglamentą (ES) Nr. 473/2013 dėl euro zonos valstybių narių biudžeto planų projektų stebėsenos bei vertinimo ir perviršinio deficito padėties ištaisymo užtikrinimo bendrųjų nuostatų (1), ypač į jo 10 straipsnio 3 dalį ir 14 straipsnio 5 dalį,
               
            
                  —
               
               
                  atsižvelgdamas į Darbo tvarkos taisyklių 111 straipsnio 6 dalį,
               
            
                  —
               
               
                  atsižvelgdamas į Ekonomikos ir pinigų politikos komiteto rekomendaciją dėl sprendimo,
               
            
                  —
               
               
                  atsižvelgdamas į tai, kad per Darbo tvarkos taisyklių 111 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2020 m. liepos 9 d., nebuvo pareikšta prieštaravimų,
               
            
                  A.
               
               
                  kadangi 2020 m. balandžio 9 d. Euro grupės susitikime euro zonos valstybių narių finansų ministrai pasiūlė, reaguojant į COVID-19 pandemiją, nustatyti paramą kovai su pandemijos krize, grindžiamą Europos stabilumo mechanizmo griežtesnių sąlygų kredito linija;
               
            
                  B.
               
               
                  kadangi Euro grupės ataskaitoje teigiama, kad „vienintelis reikalavimas gauti [paramą kovai su pandemijos krize] bus tas, kad paramos prašančios euro zonos valstybės narės įsipareigotų naudoti šią kredito liniją, kad paremtų dėl COVID-19 krizės patirtų tiesioginės ir netiesioginės sveikatos priežiūros, gydymo ir prevencijos išlaidų finansavimą šalies viduje“;
               
            
                  C.
               
               
                  kadangi 2020 m. gegužės 7 d. bendrame rašte vykdomasis pirmininko pavaduotojas V. Dombrovskis ir Komisijos narys P. Gentiloni pranešė apie ketinimą iš dalies pakeisti 2013 m. birželio 27 d. Komisijos deleguotąjį reglamentą (ES) Nr. 877/2013, kuriuo papildomas Europos Parlamento ir Tarybos reglamentas (ES) Nr. 473/2013 dėl euro zonos valstybių narių biudžeto planų projektų stebėsenos bei vertinimo ir perviršinio deficito padėties ištaisymo užtikrinimo bendrųjų nuostatų (2), kad būtų patikslinti ataskaitų teikimo reikalavimai, taikomi paramą kovai su pandemijos krize gaunančioms valstybėms narėms;
               
            
                  D.
               
               
                  kadangi šiuo deleguotuoju aktu iš dalies keičiami ataskaitų teikimo reikalavimai ir nustatoma, kad ataskaitų teikimas šiuo atveju susijęs tik su paramos kovai su pandemijos krize lėšų naudojimu, siekiant padengti tiesiogines ir netiesiogines sveikatos priežiūros, gydymo ir prevencijos išlaidas, susijusias su COVID-19 krize, atsižvelgiant į labai specifinę ir ribotą paramos kovai su pandemijos krize taikymo sritį, o naujame II priede pateikiamas susijęs ataskaitos šablonas;
               
            
                  E.
               
               
                  kadangi šis deleguotasis aktas turėtų įsigalioti kuo greičiau, kad būtų supaprastinti ataskaitų teikimo reikalavimai, taikomi paramą kovai su pandemijos krize gaunančioms valstybėms narėms;
               
            
               
                  1.
               
               
                  pareiškia, jog neprieštarauja šiam deleguotajam reglamentui;
               
            
               
                  2.
               
               
                  paveda Pirmininkui perduoti šį sprendimą Tarybai ir Komisijai.
               
            
         (1)  OL L 140, 2013 5 27, p. 11.
      
         (2)  OL L 244, 2013 9 13, p. 23.